钦定古今图书集成/理学汇编/学行典/第257卷 > 朱子大全集 > 北郭先生
## 钦定古今图书集成/理学汇编/学行典/第257卷 > 朱子大全集 > 北郭先生

按《韩诗外传》：楚庄王使使赍金百斤聘北郭先生。先
生曰：“臣有箕帚之使，愿入计之。”即谓妇人曰：“楚欲以
我为相，今日相即结驷列骑，食方丈于前，如何？”妇人
曰：“夫子以织屦为食，食粥毚履，无怵惕与忧者何哉？
与物无治也。今如结驷列骑，所安不过容。”“食方丈
于前，所甘不过一肉，以容膝之安，一肉之味，而殉楚
国之忧，其可乎？”于是遂不应聘，与妇去之。《诗》曰：“彼美
淑姬，可与晤言。”